ریڈ ڈئیر، البرٹا

ریڈ ڈئیر  کینیڈا کا ایک شہر ہے جو البرٹا کے وسط میں واقع ہے۔
یہ شہر کیلگری ایڈمنٹن راہداری کے وسط میں واقع اور کیگری اور ایڈمنٹن کے بعد صوبہ البرٹا کا تیسرا بڑا شہر ہے۔ ریڈ ڈئیر ایسپن پارک لینڈ میں واقع ہے اور اس علاقے میں تیل، غلہ اور مویشیوں کی پیداوار مشہور ہے۔

 تفصیلات 
ریڈ ڈئیر، البرٹا کا رقبہ 104.29 مربع کلومیٹر ہے اور اس کی مجموعی آبادی 90,564 افراد پر مشتمل ہے اور 855 میٹر سطح سمندر سے بلندی پر واقع ہے۔
 وجہ تسمیہ 
مقامی کری زبان میں اس علاقے کو جو نام دیا جاتا تھا، اس کا مفہوم دریائے واپیٹی یعنی ایلک دریا تھا۔ چند ابتدائی برطانوی آبادکاروں نے ایلک یا واپیٹی کو یورپی سرخ ہرن ہی کی ایک قسم سمجھا اور اس طرح موجودہ نام پڑا۔ شمالی امریکا کا ایلک یورپی ایلک سے مختلف ہے اور یورپی ایلک کو شمالی امریکا میں موز کہتے ہیں۔

 تعلیم 
یہاں کے تیس مختلف اسکولوں میں دس ہزار سے زیادہ طلبۂ علم پڑھ رہے ہیں۔ اس کے علاوہ یہاں کالج بھی موجود ہیں۔
 آبادی 
شہر کی کل آبادی 2009 ء کی مردم شماری کے تحت 89891 افراد پر مشتمل ہے۔
 موسم 
ریڈ ڈئیر میں نیم بنجر قسم کا موسم ہوتا ہے۔ 24 اگست 1991ء میں سب سے زیادہ گرمی 36 ڈگری ریکارڈ کی گئی جبکہ سرد ترین درجہ حرارت منفی 34.3 ریکارڈ ہوا جو 9 دسمبر 1977ء کو تھا۔
 ہوائی اڈا 
شہر میں ریڈ ڈئیر ریجنل ائیرپورٹ موجود ہے۔

 مزید دیکھیے 
 کینیڈا
 فہرست کینیڈا کے شہر

 حوالہ جات 

زمرہ:1882ء میں آباد ہونے والے مقامات
زمرہ:البرٹا کے شہر
زمرہ:کینیڈا کےشہر
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل